እንግዲህ ከዚህ አጣብቂኝ ውስጥ ለመውጣት በማሰብ ኢህአዴግ የሊቨራል ዴሞክራሲን ይቀበላል የሚል መግለጫ በመለስ በኩል እንዲሰጥ በማድረግ ድርጅቱ ይህንን የሚያደርገው ሶሻሊዝም በዓለም ላይ ስለወደቀ እና ከዚህ በኋላ ቦታ ስለሌለው በመሆኑ ምክንያት አይደለም፣ ሆኖም ግን ከዚህ በኋላ የዴሞክራሲ ስርዓት ጨዋታ ብቻ ነው ሊያስሄድ የሚችለው በማለት የምርጫቸውን ትክክለኛነት ለማሳመን ሞክረዋል፡፡ ዩናይትድ ስቴትስ እና ሌሎች የምዕራቡ ዓለም ሀገሮች ማንኛውንም ትብብር እና እርዳታ ዴሞክራሲያዊ ተቋማትን መመስረት የሚለውን እንደዋና ቅድመ ሁኔታ አድርገው አቀረቡ፡፡ የዩናይትድ ስቴትስ ባለስልጣን የሆኑት ኸርማን ኮኸን የአሜሪካንን ህገ መንግስት ያረቀቁትን ሰዎች የፖለቲካ ጽሁፍ ለመለስ በመላክ ይህንኑ ርዕዮተ ዓለም እንዲከተል ግዴታ ጣሉበት፡፡
